**Diana Morant Ripoll** nada en Gandía, Valencia, o 25 de xuño de 1980 é unha política española. Iniciou a súa carreira política no Partido Socialista Obreiro Español (PSOE) o 11 de xuño de 2011 e, en 2014, converteuse en Secretaria Xeral do PSPV en Gandía. Foi alcaldesa de Gandía (Valencia) desde o 13 de xuño de 2015 até que o 10 de xullo de 2021 foi nomeada Ministra de Ciencia do Goberno de España trala remodelación do Goberno de España.

Tamén foi deputada na Deputación de Valencia dende xullo de 2015 a maio de 2017.

Traxectoria
-----------

### Primeiros anos e formación

Diana Morant naceu en Gandía no seo dunha familia na que é a maior de dúas irmás. Viviu durante a súa infancia dacabalo entre o barrio gandiense de Corea e a Praia de Gandía, onde pasaba longas tempadas coa súa familia. Estudou Educación Xeral Básica (EXB) no colexio Abat Solà de Gandía e, máis tarde, cursou o Bacharelato Unificado Polivalente (BUP) e o Curso de Orientación Universitaria (COU) no Instituto María Enríquez de Gandía. Estudou Enxeñaría de Telecomunicación na Universidade Politécnica de Valencia, obtendo a titulación en 2007.

### Carreira política

Tras varios anos exercendo a súa carreira profesional como enxeñeira, en febreiro de 2011, foi convidada polo entón alcalde de Gandía, José Manuel Orengo Pastor, a formar parte da candidatura do PSPV-PSOE de Gandía nas eleccións locais do 24 de maio de 2011. Na candidatura, ocupou o posto número 5 na lista electoral. Naquelas eleccións, o PSPV-PSOE obtivo 10 concelleiros, sendo nomeada oficialmente concelleira do concello de Gandía o 11 de xuño de 2011. Durante a lexislatura de 2011 a 2015 foi rexedora na oposición.

Pepa Frau, Diana Morant, Zapatero e Ximo Puig
En maio de 2014, José Manuel Orengo, entón Secretario Xeral do PSPV-PSOE de Gandía, anunciou que daba un paso atrás e renunciaba á secretaría xeral do partido. Diana Morant, entón Secretaria de Organización, anunciou a súa candidatura a liderar o partido en Gandía, sendo elixida en xuño de 2014.

En outubro de 2014, Diana Morant presentou a súa candidatura ao proceso de primarias que o PSPV puxo en marcha para elixir os seus candidatos e candidatas a alcaldes e alcaldesas. A súa foi a única candidatura presentada, polo que foi proclamada candidata do PSPV-PSOE á alcaldía de Gandía para as eleccións de maio de 2015.

Nas eleccións municipais de 2015, o PP obtivo 12 edís, o PSPV-PSOE 7, a coalición Més Gandia 5 e Cidadáns 1. Tres semanas despois, o 13 de xuño de 2015, no pleno de investidura, Diana Morant obtivo os apoios dos concelleiros do PSPV-PSOE, Més Gandía e o edil de Cidadáns, logrando así a alcaldía de Gandia pondo final a catro anos de goberno en maioría absoluta do PP.

En xullo de 2015, foi proposta pola comarca da Safor-Valldigna, co aval da dirección nacional do PSPV-PSOE e do seu Secretario Xeral, Ximo Puig, como Deputada Provincial, sendo máis tarde nomeada Deputada delegada de Mancomunidades e Comarcalización no novo goberno provincial presidido por Jorge Rodríguez Gramage. En maio de 2017, dimitiu como deputada para se centrar no seu traballo na alcaldía de Gandía.

Durante a súa actual etapa como alcaldesa, Gandía foi nomeada Capital Cultural Valenciana, sendo esta a primeira vez que a Conselleria d'Educació, Investigació, Cultura i Esport da Generalitat Valenciana outorgaba esta distinción. Unha capitalidade que tivo o seu acto inaugural o 22 de xuño de 2017 na praza Major de Gandia e para a que se programaron todo un feixe de actos repartidos ao longo do catro estacións do ano: primavera de artes plásticas; verán de artes musicais, outono de artes literarias e inverno de artes escénicas e audiovisuais.

Diana Morant Ripoll repetiu como candidata do PSPV-PSOE á alcaldía de Gandía e nas eleccións celebradas o 26 de maio de 2019 a candidatura socialista que lideraba foi a máis votada no municipio. Os resultados foron os seguintes:

| Partido | Votos | % | Concelleiros |
| --- | --- | --- | --- |
| PSOE | 11.906 | 35,76 | 11 (+4) |
| PP | 10.597 | 31,83 | 9 (-3) |
| Compromís Més Gandia Unida | 4.740 | 14,24 | 4 (-1) |
| C's | 1.822 | 5,47 | 1 (0) |
| VOX | 1.465 | 4,40 | 0 (0) |
| Podemos | 1.076 | 3,23 | 0 (0) |
| Els verds | 1.075 | 3,23 | 0 (0) |
| Demòcrates valencians | 355 | 1,07 | 0 (0) |

O 15 de xuño de 2019, Diana Morant Ripoll foi investida alcaldesa de Gandía cunha maioría de 15 votos (11 concelleiros do PSPV máis os 4 de Compromís Més Gandia Unida). En virtude do acordo bautizado como o *Pacte del Serpis*, a alcaldesa de Gandía dirixiu un goberno de 15 concelleiros, o máis amplo da historia democrática da cidade, conformada polas dúas formacións que votaron a favor seu na investidura.

### Ministra

O 10 de xullo de 2021, o presidente do goberno español, Pedro Sánchez, informou do seu nomeamento como Ministra de Ciencia en substitución de Pedro Duque trala remodelación do Goberno que fixo durante ese xullo e que involucrou varios ministros do seu Goberno. Tomou posesión o día 12 de xullo.

Notas
-----

1. ↑  "Diana Morant. Diputada Delegada de Mancomunidades y Comarcalización". *dival.es* (en castelán). Arquivado dende o orixinal o 16 de novembro de 2015. Consultado o 10 de xullo de 2021.
2. ↑  Europa Press (15 de setembro de 2014). "Diana Morant anuncia su candidatura a las primarias para la Alcaldía de Gandia". *20minutos.es* (en castelán). Consultado o 10 de xullo de 2021.
3. ↑  S. S. (14 de xuño de 2015). "El gobierno más plural de Gandia". *levante-emv.com* (en castelán). Consultado o 10 de xullo de 2021.
4. ↑  Aguar, Ximo (25 de abril de 2017). "Diana Morant dimite como diputada provincial para centrarse en la Alcaldía de Gandia". *valenciaplaza.com* (en castelán). Consultado o 10 de xullo de 2021.
5. ↑  De la dueña, Óscar (20 de abril de 2017). "El Consell escoge Gandia para ser la primera Capital Cultural Valenciana de la historia". *lasprovincias.es* (en castelán). Consultado o 10 de xullo de 2021.
6. ↑  Cuquerella, Toni (23 de xuño de 2017). "Gandia inaugura los actos como Capital Cultural Valenciana". *eldiario.es* (en castelán). Consultado o 10 de xullo de 2021.
7. ↑  Diana Morant (26 de abril de 2017). "Gandia, Capital Cultural Valenciana" (en valenciano). Consultado o 26 de abril de 2017.
8. ↑  "Resumen del escrutinio en Valencia". *elpais.com* (en castelán). Consultado o 10 de xullo de 2021.
9. ↑  Redacción (13 de xuño de 2019). "Firmado el Pacto del Serpis". *valenciaextra.com* (en castelán). Consultado o 10 de xullo de 2021.
10. ↑  Redacción (13 de xuño de 2019). "Signat el Pacte del Serpis". *elperiodic.com* (en catalán). Consultado o 10 de xullo de 2021.
11. ↑  Bodí, Enrique (10 de xullo de 2021). "Diana Morant, alcaldesa de Gandia, nueva ministra de Ciencia e Innovación". *cadenaser.com* (en castelán). Consultado o 10 de xullo de 2021.
12. ↑  "Diana Morant toma posesión como ministra de Ciencia e Innovación". *lamoncloa.gob.es* (en castelán). 12 de xullo de 2021. Consultado o 12 de xullo de 2021.

Véxase tamén
------------

### Ligazóns externas

* Sitio web oficial de Diana Morant

| * v
* c
* e
XIV LEXISLATURA (7 de xaneiro de 2020 - 17 de agosto de 2023) Escudo de España II Goberno de Pedro Sánchez Pérez-Castejón (dende o 12 de xullo de 2021) Escudo de España |
| --- |
| Xefe do Estado | 
* Filipe VI de España

 |  |
| Presidente de Goberno | 
* Pedro Sánchez

 |
| Vicepresidencias | 
* **·** Vicepresidenta 1ª e Ministerio de Asuntos Económicos e Transformación Dixital, Nadia Calviño Santamaría
* Vicepresidenta 2ª e Ministerio de Traballo e Economía Social, Yolanda Díaz Pérez
* Vicepresidenta 3ª e Ministerio para a Transición Ecolóxica e o Reto Demográfico, Teresa Ribera Rodríguez

 |
| Ministerios | 
* **·** Ministerio de Asuntos Exteriores, Unión Europea e Cooperación, José Manuel Albares Bueno
* Ministerio de Xustiza, Pilar Llop Cuenca
* Ministerio de Defensa, Margarita Robles Fernández
* Ministerio de Hacienda y Función Pública, María Jesús Montero Cuadrado
* Ministerio do Interior, Fernando Grande-Marlaska Gómez
* Ministerio de Transportes, Mobilidade e Axenda Urbá, Raquel Sánchez Jiménez
* Ministerio de Educación e Formación Profesional, Pilar Alegría Continente
* Ministerio de Industria, Comercio e Turismo, Reyes Maroto Illera  · Héctor José Gómez Hernández
* Ministerio de Agricultura, Pesca e Alimentación, Luis Planas Puchades
* Ministerio da Presidencia, Relacións coas Cortes e Memoria Democrática, Félix Bolaños García
* Ministerio de Política Territorial, Isabel Rodríguez García
* Ministerio de Cultura e Deporte, Miquel Iceta Llorens
* Ministerio de Sanidade, Carolina Darias San Sebastián  · José Miñones Conde
* Ministerio de Dereitos Sociais e Axenda 2025, Ione Belarra Urteaga
* Ministerio de Ciencia e Innovación, Diana Morant Ripoll
* Ministerio de Igualdade, Irene Montero Gil
* Ministerio de Consumo, Alberto Garzón Espinosa
* Ministerro de Inclusión, Seguridade Social e Migracións, José Luis Escrivá Belmonte
* Ministerio de Universidades, Manuel Castells Oliván  · Joan Subirats  (dende o 16 de decembro de 2021)

 |
| Voceira do goberno | 
* Isabel Rodríguez García

 |

|  |  |
| --- | --- |
| Control de autoridades | 
* Wd: Q29906177
* LinkedIn: dianamorantripoll

 |